ย่านชุมชนเก่า: ชุมชนพาณิชยกรรมเก่า
ที่อยู่: ตำบลวารินชำราบ อำเภอวารินชำราบ จังหวัดอุบลราชธานี ภาคตะวันออกเฉียงเหนือ
ลักษณะสำคัญ: ชุมชนพาณิชยกรรมเก่า เป็นย่านพาณิชยกรรมเก่าแห่งแรกของเมืองวารินชำราบ ใกล้สถานีรถไฟวารินชำราบ อาคารเดิมในย่านชุมชนมีลักษณะ ได้แก่ ห้องแถวไม้ คอนกรีตกับผสมไม้ ความสูง 1-2 ชั้น ย่านพาณิชยกรรมเก่าของเมืองวารินชำราบ เป็นย่านพาณิชยกรรมที่เกิดจากการคมนาคมขนส่งทางรถไฟ โดยคนไทยเชื้อสายจีนในสมัยก่อนเดินทางมาค้าขายโดยนั่งรถไฟมาลงที่สถานีรถไฟวารินชำราบ จนเริ่มมีการก่อสร้างอาคารเพื่อใช้ค้าขาย และมีวิวัฒนาการเรื่อยมาจนถึงปัจจุบัน ลักษณะทางสังคมยังคงมีวิถีชีวิตและวัฒนธรรมที่สะท้อนความเป็นคนไทยเชื้อสายจีนอยู่ เช่น การไหว้เจ้า กิจกรรมในวันตรุษจีน เป็นต้น มีอาคารพาณิชยกรรมเก่า ลักษณะห้องแถวไม้ และคอนกรีตผสมไม้ ที่มีลักษณะเด่นด้านองค์ประกอบสถาปัตยกรรม เช่น ลูกกรงราวระเบียง บานหน้าต่าง บานประตู และช่องระบายอากาศเหนือหน้าต่างและประตู เป็นต้น